PROTEST la Colegiul Economic din Târgu Mureş

Un protest spontan a fost declanșat, luni, de către elevii Colegiului Economic din Târgu Mureș, aceștia fiind nemultumiti dupa ce directorul scolii a hotarat ca la fiecare ora trebuie sa schimbe clasa, potrivit news.ro.

În școală, fiecare profesor are clasa lui, iar elevii se muta in pauze, in functie de orar. Elevii, cu pancarte, scandeaza, fluiera, iar cativa dintre ei s-au urcat pe acoperisul de la intrarea in cladire.

Şeful Inspectoratului Şcolar Judeţean Mureş, Ioan Macarie, a declarat, luni, corespondentului Mediafax, că elevii au fost nemulţumiţi după ce la începutul anului şcolar au fost mutaţi din clasele în care au stat anii trecuţi.

"Pe fondul tuturor reparaţiilor care au avut loc şi al recompartimentărilor spaţiilor care au avut loc în vară la Colegiul Economic din Târgu Mureş s-a creat o situaţie de nemulţumire a copiilor pentru că nu mai aveau sălile de clasă acolo unde au început orele şi au început studiile în acest colegiu. Pe baza unor sesizări din partea copiilor şi a părinţilor am considerat oportun ca noi, IŞJ, să mergem să să soluţionăm acest aspect neprevăzut. Împreună cu toate cadrele didactice am luat decizia ca fiecare copil să fie în clasa în care a început orele. Aceasta a fost nemulţumirea majoră", a spus Ioan Macarie.

Potrivit acestuia, au protestat peste 100 de elevi circa două ore, iar apoi lucrurile au revenit la normal.

Elevii spun ca se produce, astfel, haos in fiecare pauza, iar ei nu mai au timp sa manance, sa mearga la toaleta sau sa iasa in curtea scolii, neavand, practic, pauza.

În urma acestui protest, directoarea Colegiului Economic din Târgu-Mureş, Sorina Bălan, şi-a dat demisia.